Κρατικός Αερολιμένας Λήμνου «Ήφαιστος»

Το Διεθνές Αεροδρόμιο Λήμνου «Ήφαιστος» (κωδικοί: ΙΑΤΑ: LXS - ICAO: LGLM) βρίσκεται 22 χλμ. ανατολικά της Μύρινας, που είναι η πρωτεύουσα του νησιού Λήμνος.

Το αεροδρόμιο ανακαινίστηκε και απέκτησε τις νέες του εγκαταστάσεις τον Μάιο του 2001.

Η επωνυμία

Η επωνυμία «Ήφαιστος» δόθηκε στο αεροδρόμιο του νησιού λόγω της σχέσης που είχε κατά την αρχαιότητα με τον θεό της φωτιάς Ήφαιστο. Σύμφωνα με την αρχαιοελληνική μυθολογία, όταν ο θεός Ήφαιστος εκσφενδονίστηκε από τον Όλυμπο έπεσε στη Λήμνο. Οι κάτοικοι του νησιού, οι αγριόφωνοι "Σίντιες", τον περιέθαλψαν και εκείνος τους δίδαξε την τέχνη της μεταλλουργίας, δημιουργώντας τα εργαστήρια του στο ηφαίστειο Μόσυχλον που υπήρχε στο νησί. Γι' αυτό η Λήμνος αναφέρεται συχνά ως "νησί του Ηφαίστου" από τους αρχαίους συγγραφείς.

Πληροφορίες

Το Αεροδρόμιο της Λήμνου, με μήκος διαδρόμου 3.016 μέτρα, είναι από τα μεγαλύτερα της βαλκανικής χερσονήσου. Ο αεροσταθμός του προσφέρει διάφορες υπηρεσίες, όπως καφετέρια, καταστήματα duty-free, γραφείο πληροφοριών, Αστυνομία, πάρκινγκ χωρητικότητας 300 θέσεων, γραφεία ενοικίασης αυτοκινήτων, καθώς και γραφείο προβλέψεων του καιρού.

 Αεροπορικές εταιρείες και προορισμοί 
Αεροπορικές εταιρείεςΠροορισμοίAegean AirlinesΑθήνα Austrian Airlines Θερινή περίοδος: ΒιέννηFinnairΘερινή περίοδος: Ελσίνκι (από 26 Μαΐου 2026)Olympic AirΘεσσαλονίκη, ΙκαρίαRyanairΑθήνα, Μιλάνο-Μπέργκαμο (από 31 Μαρτίου 2026)Sky ExpressΑθήνα, Μυτιλήνη, Ρόδος, Σάμος, Χίος (πρόγραμμα άγονων γραμμών)

 Παραπομπές 

Πηγή
ΥΠΑ

Αεροδρομιο
Κατηγορία:Αεροδρόμια στην Ελλάδα